Legal Document

Category: 1

Text:
76. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 152 της 1/8 Μαρτ. 1969 (ΦΕΚ Α΄ 43) Περί καθορισμού μεταφερομένων υπηρεσιών κλπ. Δ/νσεων Αλιείας Υπουργείου Βιομηχανίας εις Υπουργείον Γεωργίας. Έχοντες υπ’ όψιν: 1.Τας διατάξεις των άρθρ. 36 παρ. 6 και 37 παρ. 1 του Ν.Δ. 1/1968 «περί Υπουργικού  Συμβουλίου και Υπουργείων». 2.Την υπ’ αριθ. 675/17.12.68 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. 3.Την υπ’ αριθ. 65/23.1.69 γνωμοδότησιν του Συμβουλίου της Επικρατείας, προτάσει των Ημετέρων Πρωθυπουργού και Υπουργών Γεωργίας και Βιομηχανίας, απεφασίσαμεν και διατάσσομεν: Άρθρ.1.-Αι κατά την παρ. 6 του άρθρ. 36 του Ν.Δ. 1/1968 μεταφερόμεναι εκ του Υπουργείου Βιομηχανίας εις το Υπουργείον Γεωργίας υπηρεσίαι είναι: α)Η Διεύθυνσις Αλιείας. β)Αι υπηρεσίαι της Λίμνης Κάρλας και της Λίμνης Αγίου Βασιλείου. γ)Αι Εποπτείαι Ιχθυοτροφείων και Αλιείας Μακεδονίας και Μεσολογγίου. δ)Οι Ιχθυογεννητικοί Σταθμοί Λούρου και Εδέσσης, και  ε)Αι Τεχνικαί Εποπτείαι Αλιείας Θεσσαλονίκης, Καβάλας, Βόλου, Πατρών και Πρεβέζης. Αι μεταφερόμεναι υπηρεσίαι υπάγονται απ’ ευθείας υπό τον Γενικόν Γραμματέα του Υπουργείου Γεωργίας, αποτελούσαι υπηρεσιακάς μονάδας η μεν υπό στοιχ. α΄ της Κεντρικής Υπηρεσίας του Υπουργείου τούτου, αι δε λοιπαί της Περιφερειακής αυτού Υπηρεσίας. 2.Όπου εις τας κειμένας διατάξεις τας σχετιζομένας με την εις το Υπουργείον Γεωργίας υπαχθείσαν αρμοδιότητα της Δ/νσεως Αλιείας και των υπ’ αυτής εποπτευομένων Νομικών Προσώπων και ετέρων εν γένει Οργανισμών εφ’ ων ασκεί εποπτείαν, έλεγχον, διοίκησιν ή διαχείρισιν το Υπουργείον Βιομηχανίας αναφέρεται «Υπουργός Βιομηχανίας» νοείται εφεξής ο «Υπουργός Γεωργίας». 3.Αρχεία, έγγραφα και παν σχετικόν στοιχείον εν πρωτοτύπω ή αντιγράφω του Υπουργείου Βιομηχανίας αφορώντα τας μεταφερομένας Υπηρεσίας, παραδίδονται υπό του Υπουργείου Βιομηχανίας εις το Υπουργείον Γεωργίας. Ωσαύτως εις το Υπουργείον Γεωργίας περιέρχονται και αι Τεχνικαί εγκαταστάσεις των Περιφερειακών Υπηρεσιών Αλιείας. Βλ. την νομοθεσίαν περί Υπηρεσίας Αλιείας εν τόμω 13 2  σελ. 249 και επ. Άρθρ.2-3.(Αφορούν μεταφοράν θέσεων και ένταξιν υπαλλήλων). Άρθρ.4.-Η σειρά αρχαιότητος των μετατασσομένων και εντασσομένων υπαλλήλων, καθορίζεται βάσει του χρόνου υπηρεσίας των εν τω ω κέκτηνται βαθμώ συμφώνως προς τας διατάξεις του άρθρ. 124 του Νόμ. 1811/51. 2.(Προσωρινής ισχύος). 3.Το μετατασόμενον εκ του Υπουργείου Βιομηχανίας εις το Υπουργείον Γεωργίας τακτικόν προσωπικόν, ασφαλίζεται εις το Ταμείον Αρωγής υπαλλήλων Υπουργείου Γεωργίας, εφαρμοζομένων αναλόγως των διατάξεων του άρθρ. 6 παρ. 1, 2 και 3 του Νόμ. 3679/57 «περί επαναφοράς της Δ/νσεως Τοπογραφικής Υπηρεσίας Υπουργείου Γεωργίας εις το Υπουργείον Γεωργίας και άλλων τινών διατάξεων». Άρθρ.5.-(Συνιστάται Συμβούλιον Αλιείας. Βλ. ήδη αριθ. 218 Π.Δ. 433/1977 (κατωτ. αριθ. 117).